‘છેક આજે તને તારા બાપદાદાની એસ્ટેટ યાદ આવી, કારણ કે તને એવી જરૂરિયાત ઊભી થઈ... પરંતુ આજથી ત્રણસો, ચારસો કે પાંચસો, સાતસો વર્ષ પહેલાં એવી જરૂરિયાત કાયમી હતી. પહેલાં કેલ્ટિક વૉર તરીકે ઓળખાતી આપણી આપસની લડાઈ, એ પછી પોર્ટુગલ, સ્પેન અને ફ્રાન્સ સાથેની દરિયાઈ હરિફાઈ અને શરૂ થયેલો સામ્રાજ્યવાદ, એ પછી આફ્રિકા-એશિયા સુધી પથરાઈ ગયેલું આપણું રાજ, તેનાં પછી આવેલી ઔદ્યોગિક ક્રાંતિ... લગાતાર એક હજાર વર્ષથી ચાલતી આ ઉથલપાથલમાં આપણે ટકવું હોય તો માથાં પટકીને રસ્તો કરવો પડે તેમ હતો. એક તસુ ય આગળ વધવા માટે આપણે ખુન વહાવવું પડતું હતું. એ માટે પારિવારિક એકતા જરૂરી હતી અને એકતા જાળવવા માટે એકમેકની ઓળખ, એકબીજાની જાણકારી જરૂરી હતી. એ માટે આ પરંપરા શરૂ થઈ’